Source: http://docplayer.hu/28003410-Rixer-adam-tanszekvezeto-egyetemi-docens-kre-ajk-kozigazgatasi-jogi-tanszek.html
Timestamp: 2018-11-14 14:06:03
Document Index: 23313871

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Rixer Ádám, tanszékvezető, egyetemi docens KRE ÁJK Közigazgatási Jogi Tanszék - PDF
Rixer Ádám, tanszékvezető, egyetemi docens KRE ÁJK Közigazgatási Jogi Tanszék
Download "Rixer Ádám, tanszékvezető, egyetemi docens KRE ÁJK Közigazgatási Jogi Tanszék"
1 91 Rixer Ádám, tanszékvezető, egyetemi docens KRE ÁJK Közigazgatási Jogi Tanszék A hatásvizsgálatok jelentősége és egyes szempontjai a vallási szervezetek szabályozása körében 1 I. Bevezetés A vallási szféra szabályozásában a 2011-től 2013-ig terjedő időszak egy olyan folyamatként ragadható meg, amely több ízben is jelentősen azaz koncepcionálisan is átalakította azokat a rendelkezéseket, melyek lehetővé teszik az egyházi jogállás s ezen keresztül a finanszírozási többletjogosítványok, mentességek elnyerését. Az Alkotmánybíróság a korábbi évi IV. törvény helyébe lépett lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló évi C. törvényt 164/2011. (XII. 20.) AB határozatában közjogi érvénytelenség miatt alkotmányellenesnek minősítette, majd pedig a megsemmisített törvény pótlására hivatott a korábbival azonos című évi CCVI. törvény egyes rendelkezéseit 2 is megsemmisítette 6/2013. (III. 1.) AB határozatával. Nem sokkal később 2013 áprilisában pedig Magyarország Kormánya T/10750 számon nyújtott be törvényjavaslatot A vallási közösségek jogállásával és működésével összefüggő törvényeknek az Alap- 1 Jelen írás az MTA Bolyai János Kutatási Ösztöndíj támogatásával készült. 2 Az Alkotmánybíróság megállapította, hogy a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló évi CCVI. törvény 7. (1) bekezdésének és az Országgyűlés által elismert szövegrésze, 14. (1) és (3) (5) bekezdése, valamint 37. (1) bekezdése alaptörvény-ellenes, ezért azokat a hatálybalépésükre, január 1-jére visszaható hatállyal megsemmisítette. Az Alkotmánybíróság megállapította, hogy ugyanezen törvénynek a 34. (1) bekezdése is alaptörvény-ellenes volt, ezért azt a hatálybalépésére, szeptember 1-jére visszaható hatállyal semmisítette meg, illetve az Alkotmánybíróság az említett törvény január 1-jétől augusztus 31-ig hatályos 34. (2) és (4) bekezdései alaptörvényellenesek voltak, ezért azok hatályba lépésüktől kezdve nem alkalmazhatóak. törvény negyedik módosításával összefüggő módosításáról címen. 3 E törvényjavaslatban az előterjesztő a évi CCVI. törvény szinte valamennyi lényeges rendelkezést érintő átfogó módosítására tesz javaslatot, oly módon, hogy új fogalmakat is bevezet (pl. újrateremti a tételes jogban a bevett egyház kifejezést). Miután a jogalkotó kétszer is sikertelenül kísérletezett az egyházi jogállás elnyerésével kapcsolatos szabályok jogrendszerbe illesztésével, feltételezhetnénk, hogy harmadik alkalommal már körültekintően, a jogalkotásra vonatkozó szabályok messzemenő betartásával jár el. Jelen írás okai között hangsúlyos elem az a tény, hogy bár a jogalkotásról szóló évi CXXX. törvény (a továbbiakban Jat.) 17. (1) bekezdése értelmében a jogszabály előkészítője a jogszabály feltételezett hatásaihoz igazodó részletességű előzetes hatásvizsgálat elvégzésével felméri a szabályozás várható következményeit (s a Kormány által előterjesztendő törvényjavaslat esetében erről tájékoztatja a Kormányt) ilyen előzetes hatásvizsgálat a T/10750 számon benyújtott törvényjavaslathoz bármennyire meglepő is nem történt, legalábbis arról az előzetes és utólagos hatásvizsgálatról szóló 24/2011. (VIII. 9.) KIM rendelet 5. - a által előírt hatásvizsgálati lap 4 nem készült. Ezen írás az előzetes és utólagos hatásvizsgálatok szerepéről, jelentőségéről és szabályairól kíván egy rövid összefoglalót adni, illetve konkrét a vallási szféra szabályozásában eleddig elsikkadó - vizsgálati szempontokat javasol elősegítve egy hasonló tárgykörben a jövőben zajló jogalkotási, illetve hatásvizsgálati folyamatot. II. A hatásvizsgálatokról általánosságban A fentebb említett új jogalkotási törvény egyik újítása ami szűkebb témánk szempontjából is középponti jelentőségű az 3 A törvényjavaslat nyomán új törvény elfogadására e tanulmány lezárásáig május 3-ig - nem került sor. 4 A hatásvizsgálati lap tartalmát az említett KIM rendelet 1. sz. melléklete tartalmazza.
2 92 előzetes és az utólagos hatásvizsgálat intézményének hangsúlyosabb megjelenítése, noha konkrét módszertannal az új törvény sem szolgál. Az előzetes hatásvizsgálat a jogszabály előkészítőjének a feladata, az utólagos hatásvizsgálatot a miniszter szükség szerint folytatja le annak felmérésére, hogy mennyiben éri el a szabályozás a megalkotása idején várt hatásokat. Mindez elvileg nagyban hozzájárulhat a jogszabályok minőségének javításához, egyebek mellett garanciális kereteket biztosítva ahhoz, hogy az országgyűlési képviselők tevékenységüket megfontoltan, valóban a köz érdekében tudják végezni; A Gazdasági Együttműködési és Fejlesztési Szervezet (OECD) egyik vonatkozó tanulmányában a következő módon definiálja a hatásbecslés fogalmát: A hatásbecslés egy információkon alapuló, elemző megközelítése a becsült költségeknek, következményeknek és a szabályozó eszközök mellékhatásainak, egyedi, váratlan következményeinek. Arra is alkalmas, hogy mérje a már hatályos jogszabályok tényleges költségvonzatait és következményeit. 5 A jogszabályok hatásvizsgálatának elsődleges célja a jogalkotó döntési helyzetének megalapozása, amennyiben a vizsgálat kibővíti azoknak a tényezőknek a halmazát, amelyek mérlegelése elengedhetetlen a több oldalról átgondolt, megalapozott döntéshez. Ez valamennyi lényeges szempont és alternatíva feltárását jelenti, mind a szabályozási szükséglet, mind pedig a lehetséges megoldások tekintetében, legyen szó akár előzetes, akár utólagos hatásvizsgálatról. A hatásvizsgálat másodlagos, közvetett célja a jogszabályok hatékonyságának növelése, a minőségi jogalkotás elősegítése, ezáltal szilárdabb, átláthatóbb és ugyanakkor az igényekhez jobban igazodó jogrend megteremtése. Utóbbi elősegíti a hatékony deregulációt is, hiszen a jogszabályok átfésülésének hiánya hozzájárulhat a jog káros túlburjánzásához, illetve csökkentheti a rendelkezések tényleges időt- állóságát, illetve az azokkal szembeni közbizalmat. 6 A szabályozási hatáselemzésnek egyfajta őrszem szerepet is el kell látnia. A hatályos jogszabályok folyamatos ellenőrzése (felülvizsgálata) elengedhetetlen ahhoz, hogy a körülmények megváltozása esetén adott joganyag hatékonyságának csökkenése észlelhető és a megfelelő módon kezelhető, kiigazítható legyen. Kiemelendő továbbá, hogy a konkrét jogszabályokhoz kapcsolódó hatásvizsgálati elemzések nem utasításokat tartalmaznak, amelyeket a jogszabályok előkészítésében részt vevőknek követniük kell, hanem csupán a jogalkotó látókörét hivatottak bővíteni, segítve ezáltal a megalapozottabb döntéshozatalt. Ennek érdekében többek között - átfogó képet nyújtanak az adott szabályozó eszköz különböző hatásairól, - a szükséges, illetve a lehetséges mértékig monetarizálnak, vagyis pénzben fejezik ki a hatásokat, ezáltal jobban összehasonlíthatóvá tesznek bizonyos elemeket, - rámutatnak olyan rövid, közép- vagy hosszú távú társadalmi, gazdasági, illetve egyéb hatásokra, következményekre, amelyekkel a jogszabályok előkészítői nem vagy csak korlátozott mértékben foglalkoznának, - feltárnak olyan jelenségeket, amelyek nem közvetlenül kapcsolódnak az adott rendelkezéshez, illetve csak áttételesen érintenek bizonyos csoportokat, - elősegítik az érdemi konzultáció létrejöttét a jogszabály-előkészítésben részt vevő és olyan személyek között, akik a jogalkotó számára hasznos információval rendelkezhetnek az adott szabályozás hatásaival kapcsolatban. 7 Az OECD és az Európai Unió tagállamainak tapasztalatai alapján a minőségi jogalkotás és szabályozási hatásvizsgálat feltételeinek számbavétele tekintetében a következő, 5 Improving Policy Instruments Through Impact Assessment, Sigma Paper: No. 31, OECD o. 6 Kovácsy Zsombor Orbán Krisztián: A jogi szabályozás hatásvizsgálata. Dialóg Campus Kiadó, Budapest Pécs, o. 7 Uo.
3 93 egymással összefüggő elemekre kiterjedő vizsgálat ajánlható: - Politikai elkötelezettség - Jogszabályi megalapozottság - Kormányzati együttműködés - Módszertani útmutatók. 8 Az externáliák (extern, azaz külső hatások) olyan váratlan haszon-, illetve költségtöbbletek, amelyek az azokat kiváltó gazdasági esemény(ek)en kívülálló szereplők számára realizálódnak, és amelyekre ezen szereplők nem rendelkeznek befolyással. A külső hatások számos módon csoportosíthatók, ezek közül a legfontosabb a pozitív és negatív externáliák különválasztása: előbbiek esetén a külső hatások kedvezőek, míg utóbbiak esetében a külső hatás hátrányos a kívülállók számára. 9 A szabályozással éppen az extern hatások elkerülése vagy éppen felerősítése is cél lehet. Kovácsy Zsombor és Orbán Krisztián szerint [A]z érdekeltek lényegében a szabály érintettjei. Megjelenhetnek szervezetek, informális csoportok formájában vagy egyénenként. Az érdekeltek körébe sorolandók a szabályhatásai által érintettek, továbbá a szabályalkotásra hatást gyakorlók is. A hatásvizsgálat érdekeltekkel kapcsolatos célja az azonosításuk, érdekeik megismerése és befolyásuk mértékének megállapítása. Az érdekelemzés tárgya a különböző érintett csoportok érdekeinek vizsgálata. Elsődleges célja a szabályozás hatásvizsgálatának ebben a fázisában a szabályalkotó számára útmutatást adni abban a tekintetben, hogy miként próbáljon meg támogatókat szerezni a szabályozási cél megvalósítása érdekében, illetve hogyan küszöbölje ki a szabályozás esetleges veszteseinek ellenállását. Az érintettek érdekeinek elemzése természetesen nem kizárólag arra irányul, hogy a lehető leghatékonyabb taktikát válasszuk meg a jogalkotói szándék keresztülvitele érdekében: ennél sokkal inkább a társadalmi hatásvizsgálat lényegéhez sorolandó az igazságosság jegyében az érdeksérelmek lehetőség szerinti kiküszöbölése, ahogyan arról a korábbiakban is szó volt, illetve később is említés esik. 10 Kiemelendő, hogy a feltérképezett hatások között valamennyi lényeges hatás érdemi vizsgálatára módot kell találni, s bár minden hatást megvizsgálni (és összegyűjteni) lehetetlen, mégis, a legfontosabb következmények vizsgálata elengedhetetlen. Arra vonatkozóan, hogy mi a fontos, nincs általános érvényű szabály vagy meghatározási módszer, mindig az adott helyzetben kell dönteni az egyes vizsgálati lehetőségek rangsoráról és így a hatásvizsgálat konkrét összetevőinek meghatározásáról. Gyakori és témánk szempontjából is érdemi hiba, mikor a több embert (nagyobb létszámú) csoportot érintő hatást tekintjük fontosabbnak; hiszen lehetséges, hogy valamely sérülékeny csoport pl. az egyházi jogállásra szert nem tevő entitások által ellátott rászorulók esetében jóval jelentősebb következményekkel számolhatunk. 11 Az előzetes hatásvizsgálat körében gyakori hiba továbbá, hogy a szabályozás nem szándékolt, áttételes, a célcsoporton kívül más szereplőket - esetünkben a társadalom vallásilag nem elkötelezett tagjait - érintő következményei nem kerülnek a látótérbe a jogszabály előkészítés során. 12 A gyakorlatban a legnagyobb gát a hatásvizsgálatok érdemi volta előtt a megrendelő vélelmezett vagy tényleges politikai elfogultságaihoz és igényeihez (érdekeihez) igazodó előzetes vagy akár utólagos hatásvizsgálatok lefolytatása, különösen a feltárt, döntést megalapozó alternatívák száma, jellege és tartalma tekintetében. 8 Aare Kasements - Mari-Liis Liiv: The use of sociolegal information in the draft acts' explanatory memoranda: a precondition for good governance (előadás). 12th NISPACEE Annual Conference. 'CEE Countries Inside and outside the EU: Avoiding a New Divide'. Vilnius, május Kovácsy Zsombor Orbán Krisztián i. m Kovácsy Zsombor Orbán Krisztián i. m o. 11 Gyergyák Ferenc Kiss László (szerk.): Általános jogalkotási ismeretek. Tankönyv a köztisztviselők továbbképzéséhez. KSzK ROP Programigazgatóság, Budapest, Uo.
4 94 1. A hatásvizsgálat szabályozása a tételes jogban Az előzetes és utólagos hatásvizsgálatról szóló 24/2011. (VIII. 9.) KIM rendelet 2. - a (1) bekezdésének 2. pontja értelmében. a hatásvizsgálat olyan információgyűjtőelemző folyamat, amelynek elsődleges célja a szabályozás hatékonyságának növelése, mely magában foglalja a szabályozás várható következményeinek a szabályozás feltételezett hatásaihoz igazodó részletességben és releváns időtávon történő megvizsgálását, majd az eredmények megalapozott döntéshozatal elősegítése érdekében történő összegzését. A Jat. már említett 17. -ának (2) bekezdése értelmében a(z előzetes) hatásvizsgálat során vizsgálni kell a) a tervezett jogszabály valamennyi jelentősnek ítélt hatását, különösen aa) társadalmi, gazdasági, költségvetési hatásait, ab) környezeti és egészségi következményeit, ac) adminisztratív terheket befolyásoló hatásait, valamint b) a jogszabály megalkotásának szükségességét, a jogalkotás elmaradásának várható következményeit, és c) a jogszabály alkalmazásához szükséges személyi, szervezeti, tárgyi és pénzügyi feltételeket. 13 A hatásvizsgálatról szóló fentebb idézett KIM rendelet 3. -a értelmében az előzetes hatásvizsgálat során a) a legnagyobb hasznossággal járó hatásvizsgálatokat, az adott szabályozás függvényében a döntési helyzet megalapozásában legnagyobb szerepet játszó közvetett és közvetlen hatások elemzését kell elvégezni; b) a szabályozás pozitív és negatív hatásait is fel kell tárni; c) a számszerűsíthető előnyöket és hátrányokat számszerűsíteni kell, majd ilyen formában kell elemezni; d) egy előzetes hatásvizsgálaton belül egységes módszertani elvrendszert kell alkalmazni; e) a szabályozás várható hatásait az adott szabályozás tekintetében releváns időintervallumban kell vizsgálni; f) több döntési változat esetén valamennyi változat esetében fel kell mérni a várható előnyöket és hátrányokat. A Jat. 21. (1) bekezdése szerint a miniszter folyamatosan figyelemmel kíséri a feladatkörébe tartozó jogszabályok hatályosulását is, és szükség szerint lefolytatja a jogszabályok a 17. (2) bekezdésében meghatározott szempontok szerinti utólagos hatásvizsgálatát, ennek során összeveti a szabályozás megalkotása idején várt hatásokat a tényleges hatásokkal. E két rendelkezés (Jat. 17. (2) bekezdésének és a 21. (1) bekezdésének] összevetése alapján látható, hogy amennyiben az előzetes hatásvizsgálatokra érdemben nem kerül sor, úgy nem jön létre az adott szabályozási tárgy tekintetében releváns szempontok és lehetséges vizsgálati módszerek alap-katalógusa sem, 14 ez pedig gyakorlatilag esetlegesség, és viszonyítási pontok nélkülivé teszi/teheti az utólagos hatásvizsgálatokat (is). További szempont, hogy az előzetes hatásvizsgálat jelentősége nem csupán abban áll, hogy ily módon az előzetes diszkusszió révén a döntés válik érettebbé, megalapozottabbá, hanem legalább ilyen lényeges, hogy a szabályozás által érintett közeg és a szélesebb értelemben vett nyilvánosság is képes ezen keresztül önképének, illetve véleményének határozottabb megformálására, artikulálására. Hangsúlyoznunk kell, hogy egy törvény minőségét nem kizárólag a szabályozás szövegszintű megjelenése határozza meg, hanem hasonló mértékben érdemes figyelmet fordítanunk arra a kohéziós, szocializációs, jobb esetben az érintettek egymás iránt is megnyilvánuló szolidaritásában is tetten ér- 13 E körben lényeges a hatásvizsgálatról szóló KIM rendelet 4. -ának (3) bekezdésében foglalt azon szabály, mely szerint a szabályozás előkészítője értékeli a szabályozás elmaradásának várható következményeit, a szabályozás elmaradása esetén jelentkező költségvetési hatásokat. 14 A hatásvizsgálat tárgyában már idézett KIM rendelet 4. -ának (2) bekezdése értelmében a szabályozás előkészítője kiválasztja azokat a jelentős következményekkel járó, érdemi szabályozási elemeket, amelyek következményeinek elemzésére kiterjed az előzetes hatásvizsgálat és kiválasztja a vizsgálandó hatásokat.
5 95 hető szempontra, amely révén a nem csupán egy új, állami norma születik, hanem az egész társadalom problémaérzékenysége, tudatos válaszkeresése és különösen tényismerete pozitív irányban változhat. A jogalkotási folyamat tehát nem öncélú, azaz nem lehet kizárólagos célja a jogi instrumentum világra segítése; ennek megfelelően a jogalkotás egyes lépései nem kerülhetőek meg anélkül, hogy ne egy kapkodó és ezzel együtt rögtönző, s ennek megfelelően céljait is csak töredékesen megvalósítani képes normaalkotásba torkolljon a folyamat. A jó állam egyik jellegzetessége, hogy akkor is betartja az általa teremtett vagy fenntartott szabályokat, ha azok egy-egy esetben nem tűnnek feltétlenül szükségesnek. Különös súlyt ad a fenti megállapításoknak, hogy a hazai legtágabban vett társadalomtudományi szakirodalom egységes abban, hogy Magyarországon a közpolitikai folyamatok hagyományos és egyik legnagyobb gyengesége éppen az, hogy a magyarországi közpolitikai folyamatok elindulnak, de nincs kifutásuk, lezárásuk, illetve értékelő szakaszuk. Ennek a jelenségnek egyfajta jogalkotási megfelelője az utólagos s ettől nem elválaszthatóan az előzetes hatásvizsgálatok hiánya, illetve kötelességszerű, elnagyolt volta. 2. A(z elmaradó) hatásvizsgálatok jelentősége a vallási szféra szabályozása körében Az érdemi (hatás)tanulmányok, hatásvizsgálatok rámutatnak/rámutathatnak olyan rövid, közép- vagy hosszú távú társadalmi, gazdasági, illetve egyéb hatásokra, következményekre, amelyekkel a jogszabályok elfogadói, kibocsátói a pillanatnyi politikai érdekeken túl nem vagy csak korlátozott mértékben foglalkoznak/foglalkoznának. Jelen tanulmány szűkebb tárgya vonatkozásában a negatív jelenségek s ezen belül is bizonyos visszaélésszerű egyházalapítások - kimutathatóan jelen voltak a 2011 előtti esztendőkben is, ám a törvény előkészítése során semmilyen hitelt érdemlő, adatolt felmérés nem született annak tisztázására, hogy ezek az extremitások köztük a kiegészítő normatíva okán egyházzá alakuló szociális intézmények nem elszigetelt s ekként a teljes rendszer radikális átalakítása nélkül is kezelhető (lásd később) jelenségek. A évi C. és évi CCVI. törvények végső elfogadott szövegváltozataihoz igazodó érdemi hatástanulmányok (előzetes hatásvizsgálatok) azért is lényegesek lettek volna, mert igazolhatták volna a már másfél évtizeddel korábbi országgyűlési vitákban is nagy teret kapó félelmeket, amelyek a destruktív gyermekeket elnyelő, családokat szétzúzó, elesett emberek vagyonát megkaparintó és tagjaikat csoportos öngyilkosságra valamint rituális emberáldozatra biztató szekták térnyerésétől kívánták volna megóvni a magyar társadalmat. Félő, hogy az előzetes érdemi hatásvizsgálatok elmaradásának egyik döntő oka éppen az tény lehet, hogy az említett félelmek nem bizonyultak valósnak. Sőt egy valóban objektív felmérés vélhetően azt támasztaná alá, hogy a ben kényszerűségből vallási egyesületté átalakult kisegyházak döntő többségének ma Magyarországon jelentős hatása van pl. a társadalmi kohézió és szolidaritásrakésztetettség erősítésében, a társadalom szövetének kevéssé látványos, ám valós mértékű megújításában. Lényeges kérdés, hogy az előzetes hatásvizsgálat körében mi alapján lehet eldönteni, hogy van-e valós szabályozási szükséglet, illetve hogy erre a meglévő jogszabály módosításával vagy egy új instrumentum létrehozásával kell-e választ adni? A lehetséges válaszok bizonnyal tartalmaznak olyan elemeket is, mint a józan ész, a politikai igény vagy éppen a jogalkotás szakmai szabályaira utalás. Amennyiben a jogalkotás szükségessége a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló évi C., illetve évi CVI. törvényekkel kapcsolatban utólag merül fel, úgy a válaszhoz mintegy a probléma szűk keresztmetszeteként azt kell tisztáznunk, hogy a korábbi törvény, illetve az arra épülő, az egyházak nyilvántartásba vételével kapcsolatos
6 96 problematikus gyakorlat és a finanszírozási visszaélések kezelése kizárólag új törvény útján volt-e lehetséges? E körben rendkívül izgalmas kísérlet lenne annak végiggondolása, hogy nem lett volna-e lehetséges a jogalkalmazói gyakorlat átalakítása, illetve befolyásolása a jogalkotási szükséglet felmerülésekor hatályos pl. az ügyész fellépési lehetőségeit rendező, hagyományos jogi előírások alapján; illetve pl. izgalmas lenne (lett volna) végiggondolni, hogy mit is jelenthet(ett volna) a jogalkalmazás során a jogi személlyel szemben alkalmazható büntetőjogi intézkedésekről szóló évi CIV. törvény az egyházak vonatkozásában, különös tekintettel a törvény 2. -ának (1) bekezdésére és a 3., 4. és 5. -okban foglalt jogkövetkezményekre. Természetesen ahhoz, hogy az előzetes (és utólagos) hatásvizsgálatok valós értékét és a jogi rendszerben betöltött tényleges szerepét megfelelően árazhassuk be, szükséges annak felvázolása is, hogy miként viszonyul az Alkotmánybíróság ezen vizsgálatok hiányosságaihoz, illetve esetleges teljes hiányához. Megállapítható, hogy alkotmányjogi panasz keretében a jogállami jogbiztonság sérelmére ezen belül konkrétan a jogszabály elfogadását megelőző hatásvizsgálat elmulasztására alapított hivatkozásokat az Alkotmánybíróság a korábbiakban nem találta elégségesnek a közjogi érvénytelenség kimondásához. 15 III. A hatásvizsgálatok további szempontjai a vallási szféra vonatkozásában Jelen tanulmány nem törekszik egy teljeskörű kérdés- és hatásvizsgálati szempontkatalógus összeállítására: csupán néhány lényeges, ám gyakran az országgyűlési vitákban, illetve a médiumokban sem hangsúlyosan megjelenített szempont felvillantására vállalkozunk. 15 Lásd a 3062/2012. (VII. 26.) AB határozatot. 1. Roma vallási szervezetek A hatásvizsgálatok egyik a hivatkozott jogszabályokban nem említett, de meghatározó szempontja lehet, hogy a tervezett szabályozási tartalom milyen módon befolyásolja a hosszútávú társadalompolitikai, illetve nemzetstratégiai célkitűzések megvalósulását. Magyarország vonatkozásában kétségkívül ilyen célkitűzés a roma társadalom integrációja, egy organikus roma középosztály létrejöttéhez való hozzájárulás: végső soron egy létező és erős roma civil társadalom kialakítása. Ebben a hivatalos politikai lózungok is nagy szerepet szánnak a nyilvántartásba vett egyházak missziós tevékenységének, a romapasztorációnak. Sajátos jelensége a rendszerváltás utáni magyarországi vallási közéletnek, hogy különösen vidéken egyre-másra jöttek létre a romák által és elsősorban romáknak létrehozott vallási közösségek, melyek közül több is szert tett egyházi státuszra. Ilyen volt pl. hogy csak az ismertebbeket említsük az Új Élet Roma Egyház, illetve a Jézus Krisztus Magyarországi Roma Keresztény Egyház. Ezek a szervezetek olyan integratív, szocializációs és reszocializációs feladatokat is ellátnak/elláttak, amelyeket a nagyobb egyházak és a hasonló céllal működő állami intézmények valós kapcsolódási felületek hiányában képtelenek ellátni vagy csak részlegesen látnak el. Ez a szempont semmiképpen nem rekedhet kívül a vizsgált összefüggések körén. 2. Egyházak mellett létrejött egyesületek és alapítványok léte és ezek jog általi kezelése A évi CCVI. törvény 36. (1) bekezdése is világosan rendelkezik/rendelkezett arról, hogy a korábban a lelkiismereti és vallásszabadságról, valamint az egyházakról szóló évi IV. törvény alapján nyilvántartásba vett és egyházként elismert egyes szervezetek a törvény erejénél fogva egyesületté alakulnak át, 16 oly módon, hogy e szer- 16 A törvény korábbi 34. (1) bekezdése értelmében [A] mellékletben meghatározott egyházak és a (2) bekezdés szerinti egyházak, valamint ezek vallásos
7 97 vezetek január 1-jétől a korábbiak általános jogutódainak tekintendőek. Súlyos probléma, hogy bár az Alkotmánybíróság megállapította, hogy a 8/2012. (II. 29.) OGY határozat mellékletében megjelölt egyházak egyházi jogállásukat nem veszítették el, s vallási egyesületté történő átalakulásuk nem kényszeríthető ki - az AB elmulasztotta rendezni a jogutódok sorsát. Így egy furcsa a mai magyar jogi rendszerben értelmezhetetlen szerzet jött létre, amelynek egy teste, de két feje van. Az természetesen fogalmilag nem kizárt és nem is tilalmazott, hogy ugyanazon személyek egyidejűleg vagy időben egymást követően egyházat és mellette egyesületet is létrehozzanak, de az fogalmi képtelenség, hogy az általános jogutód és a jogelőd egyidejűleg létezzenek és adott esetben versengjenek (!) is a személyi jövedelemadó adózók által felajánlható részéért. A 6/2013. (III. 1.) AB határozat nyomán indult egyes különösen az ún. technikai számok kiadása tárgyában a Nemzeti Adó- és Vámhivatal (a továbbiakban NAV) előtt indult - hatósági eljárások nehézségei és olykor feloldhatatlan ellentmondásai alapján is arra kell következtetnünk, hogy az Alkotmánybíróságnak ha már nem a teljes megsemmisítést választotta meg kellett volna határoznia bizonyos alkotmányos követelményeket a jogalkalmazó szervek számára. 17 Sajnálatos módon ezt a problémát az új törvényjavaslat sem kezeli teljes mélységében, a január 1. és az új törvény hatályba lépése közötti időszakban keletkezett jogviszonyok, illetve igények egy jelentős részének rendezésével a jogalkotó adós maradt. célra létrejött önálló szervezetei kivételével valamenynyi, a lelkiismereti és vallásszabadságról, valamint az egyházakról szóló évi IV. törvény alapján nyilvántartásba vett szervezet és annak vallásos célra létrejött önálló szervezete (a továbbiakban együtt: szervezet) január 1-jétől egyesületnek minősül. 17 Az akkor hatályos Abtv ának (3) bekezdése értelmében az Alkotmánybíróság hatáskörei gyakorlása során folytatott eljárásában határozattal megállapíthatja azokat az Alaptörvény szabályozásából eredő, és az Alaptörvény rendelkezéseit érvényre juttató alkotmányos követelményeket, amelyeknek a vizsgált, illetve a bírósági eljárásban alkalmazandó jogszabály alkalmazásának meg kell felelnie. A minőségi azaz jogbiztonságot szem előtt tartó, adekvát megoldásokkal és tartós eredményekkel kecsegtető - jogalkotás egyik lényeges előfeltétele, hogy a szabályozás tárgyával kapcsolatos elemi tények rendelkezésre álljanak, illetve feltárásra kerüljenek. Ez leggyakrabban elemi szociológiai, statisztikai adatok rendelkezésre állását jelenti. Az elmúlt két esztendőben a vizsgált témakörben a kormányzati kommunikáció egyik sarokpontja volt, hogy az egyesületté átalakuló vallási szervezeteket nem éri valódi anyagi, pénzügyi hátrány, hiszen leszámítva az állami kiegészítést az egyesületek is hozzáférhetnek a személyi jövedelemadó adózók által felajánlható részéhez. Ez a kijelentés azonban a tények ismeretének hiányáról árulkodik, amennyiben az OGY határozat mellékletében szereplő korábbi egyházak majd mindegyike mellett legalább egy alapítvány is működött, illetve működött ma is. E korábban is létezett kettős struktúra elemzése meghaladja eme írás kereteit, ám a gyakorlatban ez azt jelenti, hogy az újonnan létrejött egyesületek és a jogelődjük által létrehozott alapítványok már a 2013-as esztendőben ugyanazért az 1%-ért kell, hogy harcba szálljanak. Ma a szakirodalomban már e szféra kapcsán is alkalmazott megközelítés a komplex jogalanyiság konstrukciója. A komplexitás nem csupán abban az értelemben jellemezheti az egyházakat, illetve egyéb vallási szervezeteket, hogy köz- illetve magánjogi jogalanyiságjegyekkel egyként rendelkezhetnek, hanem oly módon is, hogy a jogalanyiság vizsgálatakor egy kiterjesztő értelmezéssel nem csupán az adott, nyilvántartásba vett vallási szervezetet (esetleg annak önálló jogi személyiséggel rendelkező szervezeti egységét) vizsgáljuk, hanem mindazokat az egyesületeket, alapítványokat stb. is, melyeket az adott egyház, illetve annak tagjai hoztak létre. Ez lehet - az igazán komplex megközelítése a jogalanyiság vizsgálatának is. A felvetés azért sem életképtelen, mert pl. a Magyar Köztársaság Kormánya és a Szuverén Jeruzsálemi, Rodoszi és Máltai Szent János Katonai és Ispotályos Rend közötti Együttműködési Megállapodás kihirdetéséről szóló évi CXL. törvény 5. Cikkének
8 98 2. pontja is úgy rendelkezik egyes támogatásokkal összefüggésben hogy azokat a kijelölt szervezetek és az ezek által létrehozott önálló jogi személyiséggel rendelkező közhasznú szervezetek javára kell nyújtani. Számos esetben az elválasztás, az egyes entitások elkülönült kezelése nem csupán életszerűtlen lenne, de egyenesen gyakorlati többletnehézségeket is jelentene... A törvényjavaslat ebben a vonatkozásban sem kiforrott, illetve következetes: bár érzékeli a problémát, elnagyolt szabályaival vélhetően nem fogja megkönnyíteni a jogalkalmazók dolgát. 3. A hibákból tanulás lehetősége: a 2011 augusztusa után kialakult hatósági joggyakorlatok értékelése Egy két éves folyamatban a jogalkotó szemszögéből értelmezett Alkotmánybíróság általi folyamatos visszautasítás nem csupán politikai és egyéb hátrányokat jelenthet, hanem egyúttal rendkívüli lehetőséget is a tanulásra. A jó két éve zajló jogalkotási folyamattal párhuzamosan egy jogalkalmazói gyakorlat is ki- és átalakult a vizsgált időszakban, rendkívül sok következtetés, tartalmi szabályozásra vonatkozó felismerés lehetőségét is megteremtve. A jogalkalmazó szervek között új szervek is megjelentek; így az Országos Választási Bizottság (a továbbiakban OVB), a Magyar Tudományos Akadémia vagy éppen az Országgyűlés, illetve annak Emberi jogi, kisebbségi, civil- és vallásügyi bizottsága amellett, hogy a hagyományos bírósági (törvényszéki) közreműködés szabályai is átalakultak. Meggyőződésünk, hogy ezen klasszikus jogalkalmazó, illetve eme speciális vonatkozásban jogalkalmazóként, illetve szakértőként fellépő szervezetek vizsgált időszakban kifejtett magatartásának vizsgálata igen hasznos, a szféra szabályozását előnyösen befolyásoló eredményeket hozhat(na). Néhány példát keresve, okvetlenül említenünk kell az OVB előtt folyt eljárások tapasztalatait, melyek pl. felvetették az ügyvédkényszer bevezetését is, tekintve a beadványok azaz a jóváhagyásra benyújtott kérdések egy részének zavaros, nyelvileg, logikailag ellentmondásos tartalmát. Hasonló folyamat zajlott, illetve hasonló követelés fogalmazódott meg korábban egyes Alkotmánybíróság előtti eljárások kapcsán is, s ott az ügyvédkényszer meg is valósult. Szintén e körben említhető az általunk a jogrendszer fantomfájdalmának elnevezett jelenség is, mely kifejezetten a Fővárosi Törvényszék gyakorlatában vált tetten érhetővé. A már hivatkozott évi C. törvény 7. (4) bekezdése kimondta: Az egyház elnevezést csak e törvény szerint nyilvántartásba vett szervezet viselheti. Ez különösen annak ismeretében volt aggályos, hogy az egyház kifejezés nem elsősorban tételesjogi kategória, nem egy intézménytípus leírására szolgáló fogalom, hanem a Krisztusban lévők, a Krisztust követő emberek közösségének, Krisztus testének fogalmi megjelenítésére szolgáló köznyelvi és biblikus, illetve teológiai kifejezés. Kétséges, hogy ennek használata törvénnyel megtiltható-e egy egyébként legálisan működő, nyilvántartásba vett (veendő) vallási szervezet számára? Éppen e megfontolás alapján az új egyházügyi törvény, a évi CCVI. törvény szabályai között már nem találunk/találtunk ilyen rendelkezést. Ami ezt a január 1. óta fennálló helyzetet igazán érdekessé teszi, az az a tény, hogy a Fővárosi Törvényszék 2012 tavasza óta az egyházból egyesületté átalakuló szervezetek vonatkozásában nem engedi az egyház szó használatát a hivatalos elnevezésben, sőt a vallási egyesület létesítő dokumentumában öndefiníciója körében sem hivatkozhat(ott) önmagára, mint egyházra (!). A Fővárosi Törvényszék a névvalódiság követelményére hivatkozva állítja, hogy az egyház szó szerepeltetése az elnevezésben vagy akár a létesítő dokumentum öndefiníciós részében (!) még akkor is megtévesztő lehet, ha az egyébként tartalmazza az egyesület kifejezést is (mint világos utalást a szervezeti formára). Ez a jelenség nem egyéb, mint a jogrendszer fantomfájdalma: a vonatkozó explicit tételesjogi szabály már nem létezik, de a jogalkalmazói gyakorlat egy erőltetett jogi érv segítségül hívása mellett érvényre juttatja a korábbi konstrukciót. A jogalkalmazó ese-
9 99 tünkben a Fővárosi Törvényszék ilyetén magatartásának okai között a szűken vett szakmai tényezőkön túl megjelenhet a politikai lojalitás is, ám feltétlenül hangsúlyozandó körülmény a gyors ütemű jogszabálycserélődés is, amely feltétlenül rontja a törvények helyes, adekvát értelmezésének esélyeit is. Csak ilyen rendkívül zaklatott jogalkotás eredményezhet ilyen extrém jelenségeket, amikor is a jogalkalmazó stabilitás iránti igénye erősebb lehet a tételes jog szabályainál is... A konkrét jogértelmezési kérdésben bonyolítja illetve bizonyos értelemben tisztázza a helyzetet, hogy a Közigazgatási és Igazságügyi Minisztérium által február 1-én az egyházból egyesületté alakuló vallási szervezeteknek eljuttatott tájékoztató is szó szerint azt tartalmazta, hogy [Az egyesület] használhatja az egyház elnevezést. Az egyházi jogállás elnyerésével kapcsolatos újabb szabályozás(ok) amint arra már fentebb is utaltunk lényeges újdonsága, hogy az elismerési folyamat bármelyik időállapotot tekintjük is többszereplőssé vált. Az elmúlt időszak tapasztalatai fényében kijelenthető, hogy éppen ez az aspektus tudniillik a szereplők együttműködésének kérdése az egyik középponti jelentőségű kérdés: a kapcsolatfelvételi, kapcsolattartási és egyéb típusú együttműködési problémák katalogizálása és hatásvizsgálat keretében történő elemzése, illetve az eredmények tételesjogi átvezetése jelentősen javíthatná a mindenkori szabályozás minőségét, alkalmazhatóságát. Amint azt látni fogjuk, az együttműködési nehézségek egy része a normatív döntések értelmezésének hibáiból adódnak, állnak elő. A terjedelmi korlátok miatt csupán néhány példát kívánunk felvillantani, amely jól kifejezi, bemutatja azt a kapkodó és kiszámíthatóságot nélkülöző jogalkalmazási gyakorlatot, amely sajnálatos módon jellemzővé vált a területen. Már utaltunk arra, hogy a évi CCVI. törvény mellékletében nem szereplő szervezetek január 1-től a törvény erejénél fogva egyesületté alakultak át. Ezen szervezetek döntős többsége tudomásul véve a törvény rendelkezéseit meg is kezdte a jelentős többletkiadásokkal járó egyesületkénti működést. Majd január második felében az Országgyűlés Emberi jogi, kisebbségi, civil- és vallásügyi bizottságától (a továbbiakban Bizottság) egy meglepő tartalmú levelet 18 kapott több mint nyolcvan (?) szervezet, amiben az állt, hogy tekintettel arra, hogy egyházi státuszuk folyamatos elismerését kérték az Országgyűléstől továbbra is egyháznak tekintik őket, s a Bizottság kéri a státusz elismertetésével öszszefüggő - törvényben előírt igazolások a levél tényleges kézhezvételétől számított néhány napos határidővel történő benyújtását. 19 A levelet kézhez kapó vallási szerve- 18 A levél tartalma a következő volt: Az Országgyűlés Emberi jogi, kisebbségi, civil- és vallásügyi bizottsága Tisztelt Egyház/Vallási Közösség! Az egyházuk, illetve vallási közösségük december 20.-áig (a korábbi évi C. törvény hatályon kívül helyezéséig) kérelmet nyújtott be a Közigazgatási és Igazságügyi Minisztériumhoz a lelkiismereti és vallásszabadság jogáról, valamint az egyházak, vallásfelekezetek és vallásközösségek jogállásáról szóló évi CCVI. törvény (továbbiakban: Törvény) 34. (2) bekezdése értelmében kérték egyházi státuszuk folyamatos elismerését az Országgyűlés által. A Törvény 14. (4) bekezdése alapján a Bizottság felhívására az egyesület a Törvény 14. (2) bekezdése a)- f) pontja szerinti feltételeket igazolni köteles. Az Országgyűlés Emberi jogi, kisebbségi, civil- és vallásügyi bizottsága a Törvény fenti paragrafusa értelmében felhívja Önöket, hogy a Törvényben felsorolt feltételek meglétét február 3.-ig igazolni szíveskedjenek. Felhívom szíves figyelmüket arra, hogy amennyiben a jelzett határidőig nem érkeznek be a szükséges igazolások, a bizottság, illetve előterjesztése alapján az Országgyűlés a rendelkezésére álló dokumentumok, illetve adatok alapján dönt a kérelmekről. Budapest, Dr. Lukács Tamás, elnök 19 Az eljárás alapjául az a törvényi rendelkezés szolgált, miszerint a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló évi C. törvény hatályvesztéséig a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló évi C. törvénynek az egyházkénti elismerésre vonatkozó szabályaira tekintettel a miniszterhez kérelmet benyújtó egyház új törvény szerinti elismeréséről az Országgyűlés február 29-éig köteles dönteni. A törvény mellékletének néhány elemmel történő kiegészítését tartalmazó T/5839. számú törvényjavaslat benyújtását
10 100 zetek jelentős részét becslések szerint több mint felét meglepetésként érte a megkeresés, illetve a dokumentum tartalma, hiszen semmilyen kifejezett vagy ráutaló magatartást nem tanúsítottak a korábbi törvény fennállta idején, ami megalapozta volna a Bizottság felvetését és ezen keresztül az ismételt státusz-változást, illetve annak lehetővé tételét. Mintegy tucatnyi szervezett vissza is utasította a levélben foglaltaknak megfelelő magatartás kifejtését, tekintve, hogy néhány hét leforgása alatt immár harmadszor következett (volna) be váratlan és egyúttal jelentős változás a jogállásukban... Sajnálatos módon amint arra a NAV-val kapcsolatosan a korábbiakban is utaltunk a hibás, illetve aggályos jogalkalmazói gyakorlatok kialakulásában az Alkotmánybíróság legutóbbi döntésének is volt/van szerepe. A már említett 6/2013. (III. 1.) AB határozat ugyanis tévesen hivatkozott arra, hogy [Az] Alkotmánybíróság jelen határozatának következtében nem maradt hatályban az Ehtv.- ben olyan szabály, amely a miniszter általi nyilvántartásba vételt kizárólagosan az egyház Országgyűlés általi elismeréséhez (illetve az Ehtv. Mellékletének módosításához) kötné, nincs törvényi akadálya annak, hogy az OGYh.-ban elutasított, de a jelen határozat visszamenőleges hatályú rendelkezése értelmében az egyházi jogállásuktól meg nem fosztott vallási közösségek az Ehtv ának megfelelően adataikat bejelentsék a miniszternek és az nyilvántartásba vegye őket. Az AB határozat ezen mondatára alapítottan mintegy 50 vallási egyesület nyújtott be kérelmet a nyilvántartást vezető minisztériumhoz, ám az EMMI Egyházi, Nemzetiségi és Civil Kapcsolatokért Felelős Államtitkára májusi keltezésű leveleiben arról tájékoztatta a kérelmezőket, hogy: követően az előterjesztő bizottság február 13- án benyújtotta az egyházkénti elismerés elutasításáról szóló H/5854. számú határozati javaslatot is, amelyben 67 vallási közösség egyházi elismerésének elutasítását javasolta. A határozati javaslat nem tartalmazott részletes indokolást arra vonatkozóan, hogy az elutasításra javasolt vallási közösségek megfelelnek-e, illetve miért nem felelnek meg az Ehtv.-ben meghatározott feltételeknek. [A] lelkiismereti és vallásszabadság jogáról, valamint az egyházak vallásfelekezetek és vallási közösségek jogállásáról szóló évi CCVI. törvény (a továbbiakban Ehtv.) az Alkotmánybíróság IV/2352/2012. (!) számú határozatát követően hatályban maradt rendelkezései az egyházak nyilvántartásba vételére vonatkozó miniszteri hatáskörről a következőket tartalmazzák: Az Ehtv. 7, (4) bekezdése alapján,,az Országgyűlés által elismert egyházakat a melléklet tartalmazza." A 16. úgy rendelkezik, hogy a,,miniszter az e törvénynek az adott egyház bejegyzésére vonatkozó módosítása hatálybalépését követő 30 napon belül az egyházat nyilvántartásba veszi." Tekintettel arra, hogy a hatályban tartott normaszöveg nem ad lehetőséget a nyilvántartásba vételre, így kérelmüknek nem tudok eleget tenni. A minisztérium válasza meglepő legalábbis az Alkotmánybírósági érvelés ismeretében, hiszen az az államtitkár által hivatkozott rendelkezések önmagukban bizonyosan nem zárnák ki az Országgyűléstől független minisztériumi eljárást, illetve nyilvántartásbavételt. A törvény továbbra is hatályos 28. (2) bekezdése azonban igen, amennyiben azt tartalmazza, hogy: Az egyház a mellékletnek az adott egyház törlésére vonatkozó módosítása hatálybalépésének napján szűnik meg. Egyszerű logikai értelmezés révén pedig világos, hogy ha a megszűnés fogalmi eleme a törvény mellékletében való korábbi feltüntetés, akkor a nyilvántartásba vétel sem mehet végbe a melléklet módosítása nélkül. Azaz az AB tévedett, amikor elégségesnek tekintette saját gyomláló tevékenységét. A határozat meghozatalakor hatályos Abtv a pedig lehetővé tette, hogy [Az] Alkotmánybíróság a jogszabálynak az indítványban megjelölt rendelkezésével szoros tartalmi összefüggésben álló más rendelkezését is vizsgálhatja és megsemmisítheti, ha ennek elmaradása a jogbiztonságot sértené. Röviden: a minisztérium általi nyilvántartásba vétel valóban nem lehetséges, de nem az EMMI által kifejtett érvek alapján.
11 101 IV. Várható költségek és lehetséges anyagi természetű előnyök és hátrányok feltérképezése Jelen tanulmány konkrét tárgya vonatkozásában igen nagy jelentősége van a pénzügyi vonatkozásoknak is, különösen azoknak a pénzben is kifejezhető károknak, melyek az időközben megsemmisített törvényi rendelkezések végrehajtásával összefüggésben korábban érték az utóbb formálisan ismét egyházzá vált szervezeteket. Ezen esetleges károk jellegével (elmaradt bevételek, többlet-kiadások stb.), illetve mértékével és állam általi megtérítésével kapcsolatos kérdések áttekintése és részletes elemzése szintén része kellett volna, hogy legyen az új törvényjavaslat előkészítési folyamatának. A kérdés sürgető voltát erősíti, hogy mintegy tucatnyi szervezet fordult az Emberi Jogok Európai Bíróságához. 20 Az anyagi értelemben is sérelmet szenvedett vallási entitások kárainak magtérítésével kapcsolatban az ellenzék egyik pártjának képviselője által megfogalmazott országgyűlési határozattervezet 21 is született. A kérdéskör azonban természetesen nem szűkíthető a jogalkotással okozott károk stb. orvoslásának problémájává. A lehető legszélesebb körű pénzügyi természetű hatásvizs- 20 Ezek közül az egyik legismertebb a Magyarországi Evangéliumi Testvérközösség (MET). 21 Lendvai Ildikó által H/10731 számon benyújtott, A lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló évi CCVI. törvény egyes rendelkezéseinek alaptörvény-ellenességével összefüggő jogalkotási feladatokról szóló országgyűlési határozati javaslat 2. pontja a következőképpen fogalmaz: Az 1. pont szerinti törvényjavaslat tartalmazzon szabályozást arra vonatkozóan, hogy a) a törvény hatálybalépését követő 60 napon belül az érintett egyházak részére a Határozat közzétételének időpontjára visszamenőleges hatállyal minden, a hatályos szabályozás szerint az állam által nyújtott, az egyházakat megillet ő támogatást egyösszegben kell folyósítani, továbbá b) az érintett egyházak számára a személyi jövedelemadó meghatározott részének az adózó rendelkezése szerinti felhasználásáról szóló évi CXXVI. törvény szerinti adózói rendelkezés már a évi rendelkező évben is váljék lehetővé. gálat indokoltsága is jelentős: a jogalkotónak fel kell mérnie, hogy az egyházi státuszok megvonásával elérhető költségvetési stb. előnyök és az változó státuszú, változó finanszírozású szervezetek általi közfeladatellátás esetlegesen romló színvonala, adott esetben megszűnése mekkora többletköltséget jelenthet a teljes államháztartás szintjén. Ilyen számításokról nincs tudomásunk. Kérdés továbbá, hogy valósnak bizonyult-e az a nem egyházi, hanem direkt pártpolitikai színtereken megfogalmazott remény, hogy az ún. bizniszegyházak kiiktatásával egy nagyjából azonos méretű tortából a valódi egyházak nagyobb szeleteket hasíthatnak ki maguknak. Ezt nyilvánvalóan tudományos eszközökkel lehetne és lenne szükséges - ellenőrizni: a most hozzáférhető tényekből (nagyobb egyházak részére történt felajánlások visszaesése, népszámlálás eredményei) azonban arra következtethetünk, hogy az 1%-os felajánlásban részesíthető egyházak körének szűkítése nemhogy nem növelte a törvény mellékletébe bekerülő szervezeteknek nyújtott felajánlásokat, hanem éppenséggel egy részleges ellenhatást eredményezett: az elmúlt két esztendő immár három felvonásos jogalkotási drámája a súlyosan átpolitizált szféra egészére borul egyfajta árnyékként, érdemben sújtva azokat is, akik látszat szerint a rendszer kedvezményezettjei. Az adójuk 1 %-át felajánlók közül ugyanis sokan azt feltételezhetik szól a munkahipotézis, hogy a folyamatosan átalakuló ám mindvégig azonos alaplogikát követő szabályozás a nagyobb egyházak kitartó aknamunkájának következménye, s bizony a népszerűségvesztésben ennek is lehet hatása. E felvetés természetesen csak körültekintő vizsgálat alapján igazolható vagy cáfolható, azaz pl. előzetesen ki kell szűrni az adórendszer időközbeni változásaiból eredő torzító hatásokat is. V. Összefoglalás Összefoglalásként kimondható, hogy az előzetes, illetve utólagos - és mindkét esetben érdemi - hatásvizsgálatok hiánya azt okozhatja, hogy a jogalkotó akkor is beavatkozik, amikor nincs valós jogalkotási szükséglet,
12 102 illetve valós szabályozási szükséglet esetén a jogalkotó nem a megfelelő ponton, nem a megfelelő módszerekkel és terjedelemben avatkozik be a szabályozni kívánt életviszonyokba; ezzel pedig adott esetben - olyan látens, illetve kifejezetten diszfunkciókat idézhet elő, melyek jelentős anyagi, sőt, bizalmi, hitelességi károkat okoznak a szabályozással védeni kívánt jelen összefüggésben: bevett szervezeteknek, entitásoknak is.
Az előzetes hatásvizsgálatok jelentősége a vallási szféra szabályozásában *
Rixer Ádám, tanszékvezető egyetemi docens KRE ÁJK, Közigazgatási Jogi Tanszék Az előzetes hatásvizsgálatok jelentősége a vallási szféra szabályozásában * I. Bevezetés A vallási szféra szabályozásában a
Az előzetes hatásvizsgálatok jelentősége a vallási szféra szabályozásában* 1
Rixer Ádám, tanszékvezető egyetemi docens KRE ÁJK, Közigazgatási Jogi Tanszék Az előzetes hatásvizsgálatok jelentősége a vallási szféra szabályozásában* 1 I. Bevezetés A vallási szféra szabályozásában